മലയാളത്തിലെ പ്രശസ്ത ചലച്ചിത്ര പിന്നണിഗായികയും റേഡിയോ ജോക്കിയുമാണ് ആശാലത. 1985-ൽ <MASK> മാസ്റ്റർ സംഗീതസംവിധാനം നിർവ്വഹിച്ച ഒഴിവുകാലം എന്ന സിനിമയിലെ "ചൂളം കുത്തും കാറ്റേ" എന്ന ഗാനം ആലപിച്ചുകൊണ്ടാണ് ആശാലത ചലച്ചിത്ര പിന്നണി ഗാനരംഗത്തേക്ക് വരുന്നത്. തുടർന്ന് വിവിധ മലയാള സിനിമകളിലായി നാല്പതോളം ഗാനങ്ങൾ ആലപിച്ചു. യേശുദാസിനൊപ്പമായിരുന്നു ആദ്യഘട്ടത്തിൽ ആശാലത പാടിയിരുന്നത്. തുടർന്ന് ഉണ്ണിമേനോൻ, ജി. വേണുഗോപാൽ, കൃഷ്ണചന്ദ്രൻ, എം.ജി. ശ്രീകുമാർ, മാർക്കോസ്, കെ.എസ്. ചിത്ര, മനോ, മലേഷ്യ വാസുദേവൻ, ജോളി എബ്രഹാം എന്നിവർക്കൊപ്പവും വിവിധ സിനിമകളിലായി ഗാനങ്ങൾ ആലപിച്ചു. ജോൺസൺ മാഷിനു പുറമേ, എ.ടി ഉമ്മർ, രാഘവൻ മാസ്റ്റർ, ഔസേപ്പച്ചൻ, ശ്യാം, ജെറി അമൽദേവ്, എം.ബി ശ്രീനിവാസൻ, ബോംബെ രവി, മോഹൻ സിതാര, ബേണി ഇഗ്‌നേഷ്യസ് തുടങ്ങിയ പ്രഗല്ഭ സംഗീത സംവിധായകരുടെ ഈണങ്ങൾക്ക് ശബ്ദം പകർന്ന ആശാലത നിരവധി ഹിറ്റ് ഗാനങ്ങൾക്കും ഉടമയാണ്.
ആശാലത (ഗായിക)
ജോൺസൺ മനോ ഇളയരാജ രാഘവൻ